Jonglënster

Jonglënster, fir d'Awunner Lënster, ass eng lëtzebuergesch Uertschaft an Haaptuert vun der Gemeng Jonglënster.

 Geographie 
Jonglënster läit op enger Héicht vun 304 Meter (bei der Kierch)Statistikportal vum Staat: https://statistiques.public.lu/stat/TableViewer/tableView.aspx?ReportId=12702&IF_Language=fra&MainTheme=1&FldrName=1 am Dall vun der Schwaarzer Iernz an ass souwuel am Norde wéi am Süde vun Hiwwelen ëmginn. D'Uertschaft ass och geographesch den Zentrum vun der Gemeng mam nämmlechten Numm. No Süde verleeft d'E29 iwwer Gonnereng a Richtung Stad an nordëstlech geet et iwwer Grolënster a Richtung Iechternach. A westlecher Richtung leie Buerglënster an Allënster an am Norde Guedber.

 Geschicht 
Den Territoire vum haitege Jonglënster ass op d'mannst zanter der Réimerzäit bewunnt. Rondrëm de Kiem vun Tréier op Metz goufen am Laf vun der Zäit ëmmer nees souwuel temporär, wéi befestegt Lager opgeriicht. Baulech Iwwerreschter, Haushaltsgéigestänn a Mënzen aus der Zäit vu 96 bis 350 n. Chr. beleeën d'Existenz vun enger réimescher Siidlung zu Lënster.Fanfare Junglinster: Junglinster au fil des siècles, 1968, S. 3 Scho wärend der Réimerzäit, mä virun allem an der fränkescher Period huet sech d'Chrëschtentum an der Regioun ausgebreet a schonn ënner dem Karel de Grousse soll zu Lënster eng Kierch gestanen hunn. Als Par daucht Lënster fir d'éischt am Joer 983 an historeschen Dokumenter op. Déi haiteg Kierch gouf tëscht 1772 a 1774 ënner dem Paschtouer Johann Otto Borrings gebaut.Fanfare Junglinster: Junglinster au fil des siècles, 1968, S. 15-38 1847 gouf dat bis dohinn stroossebaulech kaum erschlossent Duerf un d'Streck Lëtzebuerg-Iechternach ugeschloss. 1859 goufen et éischt Pläng fir de Bau vun enger Eisebunnsslinn duerch Jonglënster, déi awer eréischt 1904 mam Bau vun der Eisebunnsstreck Lëtzebuerg - Iechternach ëmgesat goufen.Fanfare Junglinster: Junglinster au fil des siècles, 1968, S. 82-90
 Kuckeswäertes 
 De Regëster, stole Sculptur virun dem Gemenghaus
 D'Kierch vu Jonglënster
 D'Sendetierm vum RTL-Sender vu Jonglënster

 Kuckt och 

 Um Spaweck 

 Offiziell Säit vun der Gemeng Jonglënster

Kategorie:Uertschaften zu Lëtzebuerg